text: Motorvej og gamle bro afspærret i forbindelse med drabssag
  01 juni 2016 kl. 20.07
  Politiet spærrede motorvej og den gamle bro - formentligt for at stoppe bandemedlemmer på vej til gerningssted. 
  Politiet afspærrede i en periode onsdag aften både trafikken på motorvejen mellem Nr. Aaby og Middelfart på Fyn i retning imod Jylland og den gamle Lillebæltsbro i retning mod Jylland .Afspærringen har forbindelse med knivstikkeriet på Vestergade i Vejle, som politiet betragter som en drabssag.
  Det bekræfter leder af politiet kommandocentral, Frede Nissen, som styrer efterforskningen af knivsagen i Vejle.
  Afspærringen skule forhindre fynske bandemedlemmer i at komme til området omkring gerningsstedet i Vejle.
  - Vi er massivt til stede i området omkring det område, siger Frede Nissen til TV SYD.
  På motorvejen har politiet etableret en sluse, som såkaldt almindelig trafikanter kan få lov at passere igennem. Politiet mener, at sagen i Vejle er banderelateret.
  